stanford-oval/wikipedia huggingface dataset:
יומנו של חנון (סרט, 2021)
הפקה

לאחר הפצת הסרט "קיץ קטלני", נמסר כי הסבירות להפקת סרט לייב אקשן רביעי הוא קלוש. בשנת 2012, ג'ף קיני, מחבר ספרי "יומנו של חנון", הכריז על האפשרות להפיק סרט מונפש שיתבסס על "יומנו של חנון - מכת קור". בראיון שנערך לצורך קידום הספר "יומנו של חנון - משחקי מזל", קיני הצהיר שהוא עובד עם רשת הטלוויזיה "פוקס" על ספיישל טלוויזיוני בן חצי שעה המבוסס על "מכת קור", שהתעתד לעלות לשידור בסוף שנת 2014. אף על פי שהפקת הספיישל מעולם לא יצאה לפועל, באוגוסט 2018 הוכרז על הפקת פרויקט חדש בזיכיון. מנכ"לית "פוקס המאה ה-20", סטייסי סניידר, הצהירה כי סדרת טלוויזיה מונפשת המבוססת על "יומנו של חנון" נמצאת בפיתוח, לאחר שקיני החליט שלא לאפשר יותר עיבודי לייב אקשן לסדרת הספרים. באוגוסט 2019, לאחר רכישת "פוקס המאה ה-20" על ידי דיסני, אושר שהפרויקט עדיין נמצא בפיתוח ויהיה זמין בלעדית לשירות "דיסני+".
בדצמבר 2020, אושר כי הפרויקט פותח מחדש ויהיה סרט עלילתי מונפש המהווה אתחול לסדרת סרטי הלייב אקשן. לצד הכרזה זו, נחשף כי ההפקה החלה והסרט עתיד לעלות לשידור באמצע שנת 2021. בספטמבר 2021, נמסר כי הסרט יהיה עיבוד לספר הראשון בסדרה ושהוא עתיד לעלות לשידור ב-3 בדצמבר 2021. עוד נמסר כי את הסרט יביים סווינטון סקוט, על פי תסריט שנכתב על ידי קיני שישמש גם כמפיק. בהמשך נחשף כי בריידי נון, איתן ויליאם צ'ילדרס וכריס דיאמנטופולוס ידובבו את דמויותיהם של גרג הפלי, ראולי ג'פרסון ופרנק הפלי בהתאמה. את הפסקול עבור הסרט הלחין ג'ון פסאנו.
שירותי ההנפשה עבור הסרט סופקו על ידי חברת "Bardel Entertainment".
שיווק

הקדימון הרשמי הראשון הופץ ב-19 באוקטובר 2021.
הפצה

הסרט עלה לשידור בלעדית בשירות הזרמת המדיה "דיסני+" ב-3 בדצמבר 2021.
הערות שוליים

↑  "Diary of a Wimpy Kid - Official Trailer - Disney+". YouTube. October 19, 2021.
↑  "Hard Luck and Big Dreams: SLJ Chats with "Wimpy Kid" Creator Jeff Kinney". School Library Journal. Retrieved November 11, 2013.
↑  Minzesheimer, Bob (August 8, 2013). "Narrator hits 'Hard Luck' in eighth Wimpy Kid book". USA Today. Retrieved November 11, 2013.
↑  Paz, Maggie Dela (August 10, 2018). "Fox Developing Wimpy Kid, Ice Age, and Night at the Museum TV Shows". ComingSoon.net. Retrieved August 11, 2018.
↑  "Disney Plans To Reboot HOME ALONE, NIGHT AT THE MUSEUM, and DIARY OF A WIMPY KID". GeekTyrant.
↑  Pedersen, Erik; Pedersen, Erik (December 11, 2020). "Disney+ Programming: Here's What Was Announced Or Confirmed For Streamer During Disney Investor Day". Deadline. Retrieved December 11, 2020.
↑  @Disney (September 2, 2021). "New school. Old cheese. 🧀 The all-new animated adventure Diary of a #WimpyKid is streaming December 3 on…" (Tweet) – via Twitter.
↑  "'Diary of a Wimpy Kid' animated film coming to Disney+ in December". UPI.
↑  Milligan, Mercedes (September 2, 2021). "Animated 'Diary of a Wimpy Kid' Movie Hits Disney+ in December".
↑  Shuler, Skyler (September 23, 2021). "'The Maze Runner' Composer John Paesano Scoring Disney+ 'Diary of a Wimpy Kid'". The Disinsider. Retrieved October 18, 2021.
↑  Bardel Entertainment's Instagram
↑  "Disney+ Original "Diary Of A Wimpy Kid" Trailer Released | What's On Disney Plus". October 19, 2021. Retrieved October 19, 2021.
↑  Diary of a Wimpy Kid - Official Trailer - IGN Video, retrieved October 19, 2021
↑  Bastos, Margarida (September 2, 2021). "'Diary of a Wimpy Kid' Poster Reveals New Animated Film Coming to Disney+". Collider. Retrieved September 4, 2021.
↑  "John Paesano Scoring Disney+'s 'Diary of a Wimpy Kid' Animated Movie". Film Music Reporter. Retrieved October 5, 2021.
| יומנו של חנון מאת ג'ף קיני |
| --- | --- | --- |
| ספרים | יומנו של חנון (2008) • רודריק שולט (2009) • הקש האחרון (2009) • קיץ קטלני (2010) • עובדות החיים (2011) • מכת קור (2012) • הצלע השלישית (2013) • משחקי מזל (2014) • חופשה על גלגלים (2015) • קולות מהעבר (2016) • הכול או כלום (2016) • יציאת חירום‏ (2017) • המלחמה הקרה‏ (2018) • בית ההריסות (2019) • במים עמוקים (2020) • קליעה גורלית (2021) • מלחמת הלהקות (2022) • ראש פתוח (2024) |  |
| יומנו של חבר מושלם | יומנו של חבר מושלם (2019) •  הרפתקה של חבר מושלם (2020) • סיפורי אימה של חבר מושלם (2021) |  |
| ספרים מיוחדים | יומנו של סרט (2010) • עשה זאת בעצמך (2008) • יומנו של סרט: רודריק שולט (2011) • עשה זאת בעצמך שוב (2011) • יומנו של סרט: חופשה על גלגלים (2018) |  |
| סרטים | יומנו של חנון (2010) • רודריק שולט (2011) • קיץ קטלני (2012) • חופשה על גלגלים (2017) |  |
| סרטי הנפשה | יומנו של חנון (2021) • יומנו של חנון 2: רודריק שולט (2022) • יומנו של חנון בכריסמס: מכת קור (2023) |  |
| דמויות | גרג הפלי • דמויות נוספות |  |
ארטמיס פאול (סרט)

| --- | --- |

כרזת הסרט הרשמית
 מבוסס על:  הספר "ארטמיס פאול" מאת אואן קולפר
 בימוי:  קנת בראנה 
 הופק בידי:  קנת בראנה ג'ודי הופלאנד
 תסריט:  קונור מק'פרסון, המיש מק'כהול 
 עריכה:  מרטין וולש 
 שחקנים ראשיים:  פרדיה שו לארה מק'דונל ג'ודי דנץ' הונג צ'או נונסו אנוזי ג'וש גד מירנדה רייסון
 מוזיקה:  פטריק דויל 
 צילום:  האריס זמברלוקוס 
 מדינה:  ארצות הברית 
 חברת הפקה:  אולפני וולט דיסני TriBeCa Productions
 חברה מפיצה:  דיסני+
 שיטת הפצה:  וידאו על פי דרישה, ישירות לווידיאו 
 הקרנת בכורה:  ארצות הברית 12 ביוני 2020 ישראל 16 ביוני 2022
 משך הקרנה:  94 דק' 
 שפת הסרט:  אנגלית 
 סוגה:  פנטזיה הרפתקאות דרמה מדע בדיוני
 מקום התרחשות:  איטליה 
 תקציב:  125 מיליון דולר
 הכנסות באתר מוג'ו:   untidisneyliveaction2019
 אתר רשמי
 דף הסרט ב־IMDb
 
ארטמיס פאול (באנגלית: Artemis Fowl) הוא סרט הרפתקאות מסוגת פנטזיה-מדע בדיוני אמריקאי המבוסס על ספר באותו השם מאת הסופר האירי אואן קולפר. את הסרט מביים הבמאי קנת בראנה, על פי תסריט מאת מייקל גולדנברג, אדם קליין וקונור מק'פרסון. בסרט מככבים פרדיה שו ולארה מק'דונל בתפקידים הראשיים כארטמיס פאול וסרן הולי שורט, ולצדם מככבים ג'ודי דנץ', הונג צ'או, נונסו אנוזי, ג'וש גד ומירנדה רייסון.
הסרט היה עתיד לעלות לאקרנים ב-29 במאי 2020 תחת הפצתם של אולפני וולט דיסני, אולם ב-3 באפריל נחשף שהסרט לא יוקרן בקולנוע עקב מגפת הקורונה. במקום זאת הוא שודר בדיסני+ ב-12 ביוני. ב-16 ביוני 2022 הושק שירות הסטרימינג בישראל, וסרט זה בגרסתו המדובבת לעברית נכלל בחלק מתכני הבכורה שלו.
תקציר העלילה

לאחר שארטמיס פאול השני, נער מחונן בן 12 שנולד למשפחת פשע מגלה על קיומם של יצורים אגדיים שכוללים בין היתר את הפיות והקנטאורים שמתגוררים במעבה האדמה, הוא מתכנן שוד נועז במטרה לגנוב מהם את אוצר הזהב שלהם בשביל לממן משלחת חיפוש שתחפש את אביו ארטמיס פאול הראשון.
צוות השחקנים

פרדיה שו - ארטמיס פאול השני, נער מחונן בן 12 שנולד למשפחת פשע מפורסמת.
לארה מק'דונל - סרן הולי שורט, אלפית והסרן הראשונה ממין נקבה במשמר הלפרקונים.
נונסו אנוזי - דומובוי באטלר, משרתו הנאמן ושומר ראשו של ארטמיס.
ג'ודי דנץ' - המפקדת רוט.
הונג צ'או - אופל קובוי
ג'וש גד - מאלץ' דיגמס, גמד קלפטומן המתפרנס ממעשי גנבה.
מירנדה רייסון - אנג'לין פאול, אמו החולה של ארטמיס.
תמרה סמארט - ג'ולייט באטלר, אחותו של באטלר.
ניקש פאטל - פולי, קנטאור וגאון מחשבים העובד במשמר הלפרקונים
ג'ושוע מק'גוויר - בריאר קאדג'ן
צ'י-לין קים - טראבל קלאפ
ג'ין-פול לי - נגויין
אדם בסיל - טרול
האנה פלין - שוטרת במשמר הלפרקונים
מאט טונסנד - שוטר במשמר הלפרקונים
מייקל אבובקאקר
ג'ייק דייוויס
רייצ'ל דנינג
מאט ג'סאפ - באדי
סימון קירבי - גברת ביירן
סאלי משאם - סקיי ווילו
ברנרדו סאנטוס - גרומסמן
אדריאן סקרבורו - מנהיג הגובלינים
קונור מק'ניל - סגן מנהיג הגובלינים
לורנס קינלן - ביצ'ווד שורט
הפקה

בשנת 2001, הוכרזו תוכניות לסדרת סרטים שתתבסס על סדרת הספרים "ארטמיס פאול". "Miramax Films" רכשה את הזכויות על עיבוד סדרת הספרים לסרטים ולורנס גוטרמן נשכר למלאכת הבימוי. ב-2003, קולפר הצהיר שהתסריט הושלם ושתהליך הליהוק אמור להתחיל באותה השנה, אך הביע ספקנות לגבי השאלה האם זה אכן יקרה. הסרט נשאר בפיתוח עד לשנת 2011, כאשר דווח שג'ים שרידן מעוניין לביים את הסרט.
ביולי 2013, אולפני וולט דיסני הודיעו שהם יפיקו יחד עם חברת ההפקה של הארווי ויינסטין סרט על "ארטמיס פאול" שיכסה את אירועי שני הספרים הראשונים בסדרה, ושהתסריט ייכתב על ידי מייקל גולדנברג. רוברט דה נירו וג'יין רוזנטל היו חתומים על הפרויקט כמפיקים בפועל.
ב-1 בספטמבר 2015, ""וראייטי" דיווחה שהבמאי קנת בראנה נשכר לביים את הסרט עבור אולפני דיסני, יחד עם המחזאי האירי קונור מק'פרסון כתסריטאי וג'ודי הופלנד כמפיק בפועל. הסופר אואן קולפר אישר את הידיעה בסרטון וידאו באתר "Artemis Fowl Confidential", ודיבר עם רדיו RTE 1 על פגישתו עם בראנה מספר פעמים כדי לדון על התאריך בו הוא יודיע את ההודעה. ב-12 בספטמבר 2017, אולפני וולט דיסני הודיעו שעיבוד הסרט יופץ ב-9 באוגוסט 2019. ב-18 בספטמבר 2017, נודע שג'ודי דנץ' מנהלת משא ומתן על תפקיד לא ידוע בסרט. ב-11 באוקטובר 2017, אולפני וולט דיסני פיטרו מיד את הארווי ויינסטין מתפקידו כמפיק הסרט, וכן ניתקו קשרים עם החברה שלו "The Weinstein Company", בעקבות פרשת התקיפות המיניות. ב-20 בדצמבר 2017, הוכרז על כך שהשחקן האירי הצעיר פרדיה שו לוהק לדמותו של ארטמיס פאול, לצדה של דנץ' כמפקדת רוט, ג'וש גד לוהק לדמותו של מאלץ' דיגמס, לארה מק'דונל לוהקה לדמותה של סרן הולי שורט, ונונסו אנוזי לוהק לדמותו של באטלר. ב-12 במרץ 2018, שאר צוות השחקנים הוכרז (כולל ניקש פאטל כפולי). צילומי הסרט נערכו באנגליה, בצפון אירלנד ובהו צ'י מין סיטי.
הפצה

הסרט היה אמור לצאת לאקרנים תחת הפצתם והפקתם של אולפני וולט דיסני, אולם ב-3 באפריל נחשף כי הסרט לא יוקרן בקולנוע עקב מגפת הקורונה ובמקום זאת שודר בדיסני+ ביוני 2020.
טיני: השינוי הגדול של ויולטה

| --- | --- |

כרזת הסרט
 מבוסס על:  ויולטה
 בימוי:  חואן פבלו בוסקריני
 הופק בידי:  פבלו בוסי
 תסריט:  רמון סלזאר 
 עריכה:  פבלו מארי 
 שחקנים ראשיים:  מרטינה סטואסל חורחה בלנקו מרסדס למברה דייגו ראמוס קלרה אלונסו אדריאן סלזדו סופיה קרסון רידר ואן קוטן לאונרדו סצ'י ג'ורג'ינה אמורוס ביאטריס ארנרה לינו די נוזו פרנסיסקו ויסיירה אנג'לה מולינה
 מוזיקה:  פרדריקו ג'אסיד 
 צילום:  יוסו אינצ'וסטוי
 מדינה:  ספרד, איטליה, ארגנטינה 
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  אמסטרדם 23 באפריל 2016 ספרד 6 במאי 2016 איטליה 12 במאי 2016 ישראל 23 בדצמבר 2017
 משך הקרנה:  כ-98 דקות
 שפת הסרט:  ספרדית 
 סוגה:  סרט הרפתקאות, סרט מוזיקלי
 הכנסות:  כ-8.7 מיליון דולר
 peliculas.disney.es/tini
 דף הסרט ב־IMDb
 
טיני: השינוי הגדול של ויולטה (בספרדית: Tini: El gran cambio de Violetta, באיטלקית: Tini: La nuova vita di Violetta) הוא סרט הרפתקאות מוזיקלי ספרדי-איטלקי משנת 2016, שבוים על ידי חואן פבלו בוסקריני, נכתב על ידי רמון סלזאר, והופק על ידי פבלו בוסי. הסרט משמש כסיום לסדרה "ויולטה" ששודרה לראשונה בשנת 2012, והופצה ברחבי העולם בערוץ דיסני.
הסרט הוקרן לראשונה באמסטרדם ב-23 באפריל 2016, בספרד ב-6 במאי 2016, ובאיטליה ב-12 במאי 2016. בישראל הסרט שודר לראשונה ב-23 בדצמבר 2017 בערוץ Yes5 עם תרגום עברי. אורך הסרט הוא כ-98 דקות, ושפת המקור שלו היא ספרדית.
הסרט הרוויח ממכירות הכרטיסים כ-8.7 מיליון דולר.
תקציר העלילה

לאחר שוויולטה, נערה מלאת שמחת חיים, הפכה לאמנית נהדרת כמו חברה, לאון, היא מחליטה לפרוש בעקבות לחץ שלא מאפשר לה לנוח. יום אחד, וויולטה קיבלה מכתב מאיזבלה, חברה של המשפחה, שמזמינה אותה לבוא להתארח בבית לאמנים צעירים באיטליה. באיטליה, וויולטה עוברת מסע לגילוי העצמי, פוגשת חבר חדש בשם קאיו ומציירת איתו חברות. בינתיים, לודמילה מספרת ללאון שוויולטה ברחה ויחד הם מחליטים לחפש אותה. איזבלה עוזרת לוויולטה לגלות שלמעשה כונתה "טיני" על ידי אמה, ומאפשרת לה להשיג התחלה חדשה בחייה.
שחקנים ודמויות

מרטינה סטואסל - טיני
חורחה בלנקו - לאון
מרסדס למברה - לודמילה
דייגו ראמוס - חרמאן
קלרה אלונסו - אנג'י
אדריאן סלזדו - קאיו
סופיה קרסון - מלאני
רידר ואן קוטן - ראול
לאונרדו סצ'י - סאול
ג'ורג'ינה אמורוס - אלואיסה
ביאטריס ארנרה - מירנדה
לינו די נוזו - סטפנו
פרנסיסקו ויסיירה - רוקו
אנג'לה מולינה - איזבלה
פסקול

שירים מתוך פסקול הסרט צורפו לאלבום הבכורה של מרטינה סטואסל, "Tini", שהופץ ב-29 באפריל 2016.
ראו גם

האנה מונטנה: הסרט
הערות שוליים

↑  חדש בטלוויזיה: שבת, 23 בדצמבר 2017, שי שגב, באתר מגפון, 21 בדצמבר 2017
| טיני |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Tini (Martina Stoessel) • Quiero Volver • Tini Tini Tini • Cupido |  |
| סיבובי הופעות | Got Me Started Tour • Quiero Volver Tour • Tini Tour 2022 |  |
| טלוויזיה | "פטיטו" • "ויולטה" • "סוי לונה" • "לאס אסטרלס" • "דה וויס... ארגנטינה" |  |
| קולנוע | "ויולטה: הרגש של הקונצרט" • "ויולטה: המסע" • "טיני: השינוי הגדול של ויולטה" • "היומן" |  |
| טיני – סינגלים |
| --- | --- | --- |
| Tini (Martina Stoessel) | "Siempre Brillarás" / "Born to Shine" • "Great Escape" / "Yo Me Escaparé" • "Got Me Started" / "Ya No Hay Nadie Que Nos Pare" • "Si Tú Te Vas" |  |
| Quiero Volver | "Te Quiero Mas" • "Princesa" • "Consejo de Amor" • "Quiero Volver" • "Por Que Te Vas" |  |
| Tini Tini Tini | "22" • "Sueltate el Pelo" • "Fresa" • "Oye" • "Ya No Me Llames" • "Recuerdo" • "Ella Dice" • "Duele" • "Un Beso en Madrid" • "Te Olvidare" • "Playa" |  |
| סינגלים אחרים | "Libre Soy" • "Miénteme" • "2:50 (Remix)" • "La Niña de la Escuela" • "Maldita Foto" • "Tú No Me Conoces" • "Bar" • "Fantasi" • "La Triple T" |  |
| השתתפות בסינגלים | "Todo Es Posible" • "Y Apareciste Tu" • "Lights Down Low" • "La Cintura (Remix)" • "Lo Malo (Remix)" • "Wild" • "Sad Song" |  |
טראווניק

טראווניק (בבוסנית: Travnik) היא עיר במרכז בוסניה והרצגובינה, בירת קנטון מרכז בוסניה השוכנת 90 קילומטרים מערבית לבירת המדינה סרייבו.
היסטוריה

שרידי יישוב מאורגן במקום מתוארכים לתקופת האימפריה הרומית. בהמשך, נשלט היישוב על ידי ממלכת בוסניה וממלכת הונגריה. באמצע המאה ה-15, בתקופת שלטונו של מהמט השני, סולטאן האימפריה העות'מאנית הוכרע ממלכת בוסניה והאזור עבר לשליטת העות'מאנים. כדי לבסס את שלטונם ביצעו העות'מאנים טרנספר אוכלוסיות בכל רחבי הבלקן. במסגרת זו התיישבו באזור תושבים מוסלמים והועתקו ממנו תושבים נוצרים. ב-1697, במהלך מלחמת האימפריה העות'מאנית-הליגה הקדושה (1683–1699) כבשו האוסטרים את סרייבו בירת איילט בוסניה והעלו אותה באש. וכך, הפכה טראווניק לבירת האיילט. בתקופה זו התפתחה העיר והפכה למרכז כלכלי ותרבותי אזורי. לאחר המלחמה העות'מאנית-רוסית (1877–1878) קיבלה האימפריה האוסטרו-הונגרית חסות על חבל בוסניה וסיפחה אותו בפועל.
לאחר מלחמת העולם הראשונה נכללה טראווניק בשטחי ממלכת יוגוסלביה. באפריל 1941, במהלך מלחמת העולם השנייה, פלשה גרמניה ליוגוסלביה והכניעה את צבאה תוך ימים אחדים. האזור הועבר לחזקת הבובות של מדינת קרואטיה העצמאית שנשלטה על ידי האוסטאשה בהנהגת אנטה פאבליץ'. לאחר המלחמה נכללה טראווניק בשטחי יוגוסלביה. החל מ-1992, לאחר התפרקותה של יוגוסלביה נכללת טראווניק בשטחה של בוסניה והרצגובינה.
עלילת הספר "ימי הקונסולים", פרי עטו של הסופר היוגוסלבי איוו אנדריץ', מתרחשת בעיר על רקע ימי המלחמות הנפוליאוניות, עת הייתה תחת שליטת האימפריה העות'מאנית.
אקלים

בטראווניק השוכנת בגובה של 514 מטרים מעל פני הים שורר אקלים ממוזג יבשתי. הטמפרטורה השנתית הממוצעת היא C°‏ 9.6 וערכי הקיצון הממוצעים נעים מ-C°‏ 19.5 ביולי ועד C°‏ 1- בינואר.
הקהילה היהודית

בשלהי המאה ה-17, לאחר כיבוש סרייבו והעלאתה באש על ידי האוסטרים הגיעו פליטים יהודים לטראווניק והקימו בה קהילה ספרדית קטנה. המשפחות הראשונות המתועדות בקהילה היו: עטיאש, מאסטרו, אלטרץ, גאון, קונפורטי ושֹלום (salom). בית עלמין יהודי הוקם ב-1762 ובית הכנסת הראשון הוקם ב-1768. ב-1860 חרב בית הכנסת בשריפה שפרצה בטראווניק.
ב-1860 הוקם בית הכנסת השני לקהילה וכן מקווה. חלק מבני הקהילה עסקו בסחר בבדים, פירות וירקות ובייצוא תוצרת חקלאית. מקצתם עסקו במלאכה זעירה והיו אומנים. בשלהי המאה ה-19, לאחר סיפוח האזור על ידי האימפריה האוסטרו-הונגרית התיישבו בעיר גם משפחות של יהודים אשכנזים שהיו בעלי מעמד כלכלי איתן, חלקם עסקו במקצועות חופשיים וחלקם נשאו תפקידים פקידותיים במנגנון השלטון המקומי. לאחר מלחמת העולם הראשונה עזבו מרבית בני הקהילה האשכנזית את העיר. המשבר הכלכלי שפקד את ממלכת יוגוסלביה לאחר מלחמת העולם הראשונה לא פסח על יהודי טראווניק והייתה הגירה פנימית מהעיר לקהילות מבוססות יותר בסרייבו ובזאגרב. מספר בני הקהילה הלך וקטן בהדרגה.
בפרוץ מלחמת העולם השנייה התגוררו בטראווניק 261 יהודים. בין אוקטובר 1941 למרץ 1942 גורשו בני הקהילה בשלושה טרנספורטים למחנות הריכוז יאסנובאץ, קרושצ'יצה וסטארה גרדישקה. כמה עשרות מיהודי טראווניק שרדו את השואה, אך הפעילות הקהילתית בעיר לא חודשה. בן הקהילה מוני לוי לחם בשורות הפרטיזנים של טיטו ובהמשך שרת כגנרל בחיל הרפואה של צבא יוגוסלביה. בעיר התגוררה משפחת גאון ומבין בניה ניתן לציין את משה דוד גאון והרב סולומון גאון.
שרידי בית העלמין היהודי הישן עדיין מצויים בפאתי העיר. נכון ל-1999 היה בית העלמין לא מגודר ולא מתוחזק ונגרמו בו נזקים רבים. ב-2008 תועדו כ-300 מצבות פזורות על מדרון גבעה בו שוכן בית העלמין, והכיתוב עליהן היה בעברית ובלאדינו. בשנה זו גם נהרס בית הכנסת אשר הוקם ב-1860.
ערים תאומות

סרביה קרושבץ, סרביה
גרמניה לייפציג, סקסוניה, גרמניה
הערות שוליים

↑  ימי הקונסולים, תרגמה מסרבית קרואטית והוסיפה אחרית דבר - דינה קטן בן-ציון, הוצאת ידיעות אחרונות, תל אביב, 1999.
↑  אתרי מורשת יהודית בבוסניה והרצגובינה, באתר אוניברסיטת סירקיוז, עמוד 9 (באנגלית).
1 2  קהילת טראווניק, באתר jewish cemetery project (באנגלית).
↑  צילום המקווה בטראווניק (1910), באתר המרכז לאמנות יהודית.
↑  הקהילה היהודית בטראווניק, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמודים 165-162.
↑  צילום בית העלמין היהודי (1999), באתר "המרכז לאמנות יהודית".
↑  צילום מבנה בית הכנסת בטראווניק (1999), באתר "המרכז לאמנות יהודית".
| --- | --- |
בקרת זהויות :  NLI: 987007555130405171  BnF: cb120763961 (data)  GND: 4119690-9  LCCN: n82211279  MusicBrainz: 45f7b6da-2046-4c4f-9c54-b09ebda1536e  NKC: ge270096  VIAF: 141924089   WorldCat (עם VIAF): 141924089
פיטר פן וונדי

| --- | --- |

כרזת הסרט
 מבוסס על:  "פיטר וונדי" מאת ג'יימס מתיו ברי "פיטר פן" מאת אולפני וולט דיסני
 בימוי:  דיוויד לאורי 
 הופק בידי:  ג'ין וייטאקר ג'ו רות'
 תסריט:  טובי הלברוקס, דיוויד לאורי 
 עריכה:  ליסה זנו צ'ורגין 
 שחקנים ראשיים:  אלכסנדר מולוני אוור אנדרסון ג'וד לאו יארה שאהידי אליסה ואפאנטאק
 מוזיקה:  דניאל הארט 
 צילום:  ביורן בזלי
 מדינה:  ארצות הברית ארצות הברית
 חברת הפקה:  חברת וולט דיסני Whitaker Entertainment Roth/Kirschenbaum Films
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  28 באפריל 2023 
 משך הקרנה:  106 דק' 
 שפת הסרט:  אנגלית
 סוגה:  הרפתקאות פנטזיה
 אתר רשמי
 דף הסרט ב־IMDb
 
פיטר פן וּוֶנְדִי (באנגלית: Peter Pan & Wendy) הוא סרט פנטזיה והרפתקאות אמריקאי בבימויו של דייוויד לאורי, עם תסריט מאת לאורי וטובי הלברוקס. הסרט מהווה עיבוד בלייב-אקשן לסרט ההנפשה של אולפני ההנפשה של וולט דיסני משנת 1953, "פיטר פן", המבוסס על הספר "פיטר וונדי" מאת ג'יימס מתיו ברי. בסרט מככבים אלכסנדר מולוני ואוור אנדרסון בדמויותיהם של פיטר פן וונדי.
תהליך פיתוחו של הסרט החל ב-13 באפריל 2016, כשנודע שלאורי עתיד לביים ולכתוב את הסרט לצד הלברוקס, ואילו ארבע השנים הבאות יוקדשו לעיבוד ועריכת התסריט עבור הסרט. הפקת הסרט הוכרזה רשמית ב-7 בינואר 2020. הסרט עלה לשירות הזרמת המדיה "דיסני+" ב-28 באפריל 2023.
צוות השחקנים והדמויות

אלכסנדר מולוני – פיטר פן, נער צעיר שמתגורר בארץ לעולם-לא, ומסרב להתבגר, תוך כדי שהוא משמש כמנהיג "הילדים האבודים".
אוור אנדרסון – ונדי דארלינג, נערה צעירה מלונדון, שנלקחת על ידי פיטר פן לארץ לעולם-לא יחד עם ג'ון ומייקל לאחר שהיא מביעה את אי-רצונה להתבגר.
ג'ושוע פיקרנינג – ג'ון דארלינג, נער צעיר מלונדון, שנלקח על ידי פיטר פן לארץ לעולם-לא יחד עם ונדי ומייקל לאחר שהיא מביע את אי-רצונו להתבגר.
ג'ייקובי ג'ופה – מייקל דארלינג, נער צעיר מלונדון, שנלקח על ידי פיטר פן לארץ לעולם-לא יחד עם ונדי וג'ון לאחר שהיא מביע את אי-רצונו להתבגר.
ג'וד לאו – קפטן ג'יימס הוק, פיראט ואויבו המושבע של פיטר פן, שנוטר לו טינה לאחר שחתך את כף ידו ונתן אותה לקרוקודיל. בהמשך הסרט מתגלה שהוק היה הילד האבוד הראשון, ושפיטר גירש אותו כי רצה להתבגר.
יארה שאהידי – טינקר בל, פיה וחברתו הטובה ביותר של פיטר פן, המקנאה ביחסים הנרקמים בינו לבין ונדי.
אליסה ואפאנטאק – טייגר לילי, בתו של מנהיג השבט האינדאני בארץ לעולם-לא.
ג'ים גפיגן - מר סמי, עוזרו הנאמן של קפטן הוק.
אלן טודיק - ג'ורג' דארלינג, אביהם של ונדי, מייקל וג'ון מלונדון אשר עובד בבנק.
מולי פארקר - מרי דארלינג, אימם של ונדי, מייקל וג'ון מלונדון.
נואה מתיוס מופסקי - סלייטלי, ילד אבוד.
סבסטיאן בילינגסלי-רודריגז - ניבס, ילד אבוד.
סקיילר וקלסי יטס - התאומים רודי וטודי, ילדים אבודים.
פלורנס בנסברג - קרלי, ילדה אבודה.
סילן אדי - טוטלס, ילד אבוד.
דיאנה צוי - בירדי, ילדה אבודה חדשה.
פליקס דה סוסה - בלוות'ר, ילד אבוד חדש.
הפקה > פיתוח וקדם הפקה

באפריל 2016, הוכרז כי חברת וולט דיסני עובדת על פיתוח עיבוד מחודש בלייב אקשן לסרט ההנפשה משנת 1953, "פיטר פן". במקביל להכרזה, דווח כי הבמאי דייוויד לאורי, חתם על חוזה לבימוי הסרט וכתיבת תסריט יחד עם טובי הלברוקס. הצמד עבד בעבר יחד על העיבוד המחודש בלייב אקשן לסרט "חברי הדרקון אליוט" משנת 1977. בנוסף, דווח על כך שג'ים ויטאקר ישמש כמפיק.
בפברואר 2018 הצהיר ויטאקר כי התסריט נכנס לשלבי פיתוח מוקדמים. ויטאקר הוסיף שהסרט יהיה הרבה יותר ריאלסטי, אם כי כמו הסרט עליו הוא מתבסס, יהיה גם "הרפתקה גדולה". באוקטובר 2018, הושלמה הטיוטה הרביעית של התסריט והחלה כתיבת טיוטה חמישית. לאורי הצהיר כי "העדיפות מספר אחת היא לכתוב את התסריט נכון". לאורי פירט כי הפרויקט הוא אישי עבורו, מכיוון שהוא מעריץ של הסרט המקורי. לאורי אישר כי העיבוד המודרני יצטרך לשנות אלמנטים מהסרט המקורי על מנת להימנע מהסטריאוטיפים הגזעניים הקיימים בו.
בדצמבר 2019, הצהיר לאורי כי הוא והלברוקס כבר הספיקו לכתוב תוספת של "טיוטה וחצי", והוסיף כי יהיה עליהם לכתוב עוד מספר טיוטות לפני שהסרט יהיה מוכנה לצילומים. לאורי תיאר את עבודתו על הסרט כ"מאתגרת" בשל אהבתו האישית לסרט המקורי ולפופולריות לה הסרט זכה בקרב המעריצים. לאורי ציין שהיה עליו להצדיק את קיומו של הסרט עקב פיתוח סרטי לייב אקשן אחרים על דמותו של פיטר פן, תוך השגת "צדק לחומר המקור". לאורי אף הצהיר כי "[אם] זה צריך להיעשות, זה צריך להיעשות נכון". בהשוואה בין עבודתו על הסרט ללבין העיבוד המחודש של "חברי הדרקון אליוט", לאורי הצהיר כי העבודה על "חברי הדרקון" הייתה הרבה פחות מתוחה מכיוון שהסרט המקורי היה "סרט של דיסני שנמצא מתחת לרדאר" עם מעט מעריצים, מה שאפשר לו חופש יצירתי גדול יותר. בינואר 2020, נחשף שמו הרשמי של הסרט: פיטר פן וונדי; והמפיק ג'ו רות' הצטרף לצוות ההפקה של הסרט.
הפקה > ליהוק

בינואר 2020, דווח על ידי "The New Zealand Herald" כי חברת וולט דיסני מחפשת שחקן צעיר מניו זילנד שיגלם את דמותו של פיטר פן.במרץ 2020, אושר שהשחקנים אלכסנדר מולוני ואוור אנדרסון לוהקו לדמויותיהם של פיטר פן וונדי דארלינג, בהתאמה. ביולי 2020, דווח על כך שג'וד לאו נכנס לתהליכי למשא ומתן על גילום דמותו של קפטן הוק. בספטמבר 2020, אושר שלאו לוהק לצוות השחקנים של הסרט, במקביל להכרזה על ליהוקה של יארה שאהידי לגילום דמותה של טינקר בל. באוקטובר 2020 אושר שאליסה ואפאנטאק לוהקה לגילום דמותה של טייגר לילי.
הפקה > צילומים

צילומי הסרט החלו ב-8 במרץ 2021 בקנדה, ועתידים להסתיים ב-30 ביוני 2021. במקור, הצילומים התעתדו להתחיל ב-17 באפריל 2020, ולהסתיים באוגוסט 2020. עם זאת, הצילומים נדחו בעקבות התפרצות מגפת הקורונה. ב-12 בנובמבר 2020, מנכ"ל "וולט דיסני", בוב צ'אפק, הודיע במהלך דיווח הרווחים השנתי, כי צילומי כל הסרטים שנדחו בעקבות התפרצות המגפה החלו, ובמקרים מסוימים אף תמו.
הפצה ושידור

הסרט התעתד לעלות לשידור בשירות בשירות הזרמת המדיה של "וולט דיסני", "דיסני+", במקביל לעלייתו לאקרנים בבתי הקולנוע במועד מאוחר יותר. לבסוף, בדצמבר 2020, הוכרז רשמית שהסרט יעלה לשידור ב"דיסני+" באופן בלעדי. ב-19 בדצמבר יצא קליפ קצר בן 30 שניות על הסרטים שייצאו לאור ב-2023 הכולל הצצה לסרט. הסרט עלה ל"דיסני+" ב-28 באפריל 2023.
מריה תרסה רמירס

מריה תרסה רמירס גומס (בספרדית: María Teresa Ramírez Gómez; ‏ נולדה ב-15 באוגוסט 1954) היא שחיינית מקסיקנית בעבר. בעלת מדליית ארד אולימפית. יחד עם פליפה מוניוס היו לשני השחיינים המקסיקנים היחידים שזכו במדליות אולימפיות.
ביוגרפיה

רמירס נולדה במקסיקו סיטי. היא החלה לנגן בפסנתר בגיל 5 וכבר בשנת 1961 החלה להופיע בקונצרטים, במשך 7 שנים. היא התאמנה בשחייה בהדרכת ארמנדו גרסיה.
במשחקי מרכז אמריקה והקריביים שנערכו בסן חואן שבפוארטו ריקו בשנת 1966 זכתה רמירס ב-3 מדליות, 1 כסף ו-2 ארד. מדליית כסף במשחה שליחות 4x100 מטר מעורב (5:06.2 דקות). מדליות ארד, במשחה ל-100 מטר פרפר (1:12.9 דקות) ובמשחה שליחות 4x100 מטר חופשי (4:40.2 דקות).
במשחקים הפאן-אמריקאיים שנערכו בוויניפג שבקנדה בשנת 1967 סיימה רמירס פעמיים במקום חמישי במשחה חופשי ובגב.
ביוגרפיה > מדליית ארד אולימפית

באולימפיאדת מקסיקו סיטי (1968) זכתה רמירס במדליית ארד במשחה ל-800 מטר חופשי בתוצאה של 9:38.5 דקות, אחרי דבי מאייר שקבעה שיא אולימפי חדש של 9:24.0 דקות ופם קרוז (9:35.7 דקות), שתיהן מארצות הברית. נוסף לכך, היא סיימה במקום שישי במשחה ל-400 מטר חופשי בתוצאה של 4:42.2 דקות, במקום 11 במשחה ל-200 מטר חופשי בתוצאה של 2:17.5 דקות, במקום 12 במשחה שליחות 4x100 מטר חופשי בתוצאה של 4:21.9 דקות, כשחיינית ראשונה היא שחתה בתוצאה של 1:03.5 דקות ובמקום 12 במשחה שליחות 4x100 מטר מעורב בתוצאה של 4:51.0 דקות, כשחיינית אחרונה היא שחתה ב"זינוק שליחות" בתוצאה של 1:02.8 דקות.